Фендер_стратокастер
CBS го купува Фендер и модификации на гитаристите
Многу уметници откриле дека троделниот магнетен менувач може да биде вметнат помеѓу поставките (често со користење на предмети како чкорчиња и чепкалки за заби за да се намести на место) за понатамошната разлика во тоновите, со добивање на уникатен звук кога се обединети два магнети. Џими Хендрикс, исто така го поместувал менувачот низ поставките при продолжување на нотата, со што создавал карактеристичен „треперлив“ звук. Од 1977 година, на Стратокастерот му бил дограден менувач со пет дела, за да го овозможи менувањето постабилно.Со текот на времето, други субтилни измени им се направени на гитарите но, основната форма и одлики на Стратокастерот останале неизменети. Во 1970те и 1980те години, некои гитаристи почнале да ги модифицираат нивните гитари со магнети за пригушување на зуењето, особено на местото на кобилицата, со што настанала гитарата позната како Fat Strat. Ова било со намера да се произведе подлабок тон кој бил карактеристичен за потешките стилови на хард рок и хеви метал музиката. Популарноста на оваа модификација растела и Фендер, конечно почнал да произведува модели на кобилици со опција за пригушување на зуењето (HSS), означен и одделен од оригиналниот троен единствен калем со името “Fat Strat”, повикувајќи се на специфичниот звук што го предизвикувал овој пригушувач на зуењето, како и моделите со двојни пригушувачи (HH), познати како Double Fat Strat. Фендер исто така, почнал да произведува штитници Стратокастер, специјално дизајнирани за трупови на гитари насочени за HSH (пригушувач- единствен калем-пригушувач) и HHH (пригушувач-пригушувач-пригушувач) конфигурации за магнети. Гитаристите се здобиле со губење на суштинскиот квалитет на Фендер гитарите, откако во 1965 година, CBS ја откупиле компанијата. Како последица на ова, Стратокастерите од доцните 60-ти со долга “CBS” глава и (од средината на 70те) моделите на вратови со 3 навртки (наместо конвенционалните со 4 навртки) со “Bullet” стабилизатор и “Micro Tilt” систем за подесување, испаднале од мода (иако некои нови модели со вратови со 4 навртки, го задржале “Micro Tilt” системот карактеристичен за вратовите со 3 навртки, како “Strat Plus”, flagship American Standard Stratocaster и “American Deluxe Stratocaster”). Меѓутоа, многу блуз артисти од доцните 60-ти, наскоро го прифатиле Стратокастерот како нивни главен инструмент, со што гитарата повторно станала популарна. Исто така, т.н. „пред- CBS“гитари, биле многу продавани и тоа многу скапо, поради огромната разлика во квалитетот, споредено дури и со пост-CBS моделите. Во денешно време, многу Стратокастери произведени од 1954 до 1958 година се продадени за повеќе од 175,000$. Многу од нив се наоѓаат во Јапонија, купени како парчиња од колекцијата “Americana”. По врвот во 1970те, поради користењето на гитарите од неколку попознати гитаристи, на почетокот на 1980те, повторно се појавило затишје. За тоа време, CBS-Fender ги смалува трошоците со бришење на одлики од стандардната Стратокастер линија, покрај обновувањето на блузот кој се состоел од “Strat” гитаристи како Ерик Клептон, Стиви Реј Вон, Роберт Греј и Бади Гај кој го избрале Стратокастерот како примарна блуз гитара. Ингви Малмстин е познат по тоа што свири на Стратокастер во Нео-класичен стил.